Лусимар Ферейра да Силва (), известен като Лусио, е бразилски футболист, централен защитник. Бил е капитан на националния отбор на Бразилия, с който е световен шампион от 2002 г.. Известен е с умението си да прави набези в атака, изнасяйки топката благодарение на техниката и скоростта си, също и да създава затруднения на опонентите си чрез своето превъзходство при борбата за високи топки.